REPUBLIKA HRVATSKA
ZAGREBAČKA ŽUPANIJA
OPĆINA BISTRA
OPĆINSKI NAČELNIK


KLASA: 022-01/24-01/57
URBROJ: 238-2-03-24-01
Bistra, 25.09.2024.


Temeljem odredbe članka 46. Statuta Općine Bistra (Službeni glasnik Općine Bistra 2/21 ) te odredbe članka 3. Odluke o uvjetima, kriterijima i postupku dodjele stipendija redovitim učenicima srednjih škola i studentima s područja Općine Bistra KLASA: 021-01/17-01/58, URBROJ:238/02-01-17-01 od dana 20.09.2017. Općinski načelnik dana 20.09.2024. godine, donosi

ODLUKU 
o broju i visini stipendija Općine Bistra u školskoj/akademskoj godini 2024./25.

I.
Utvrđuje se da će Općina Bistra u školskoj/akademskoj godini 2024./25., sukladno Odluci o uvjetima, kriterijima i postupku dodjele stipendija redovitim učenicima srednjih škola i studentima s područja Općine Bistra dodijeliti ukupno 15 (petnaest) stipendija. 
Stipendije se dodjeljuju u slijedeće tri kategorije:
A-stipendije za nadarene učenike (5) i studente (2),
B-stipendije za učenike (3) i studente (1) slabijeg socio-ekonomskog statusa
C-stipendije za učenike (2) i studente (2) koji se školuju za deficitarna zanimanja

II.
Visina pojedinačnog mjesečnog iznosa stipendije u školskoj/akademskoj godini 2024./25. za učenike srednjih škola iznosi 40,00 €, a za studente iznosi 70,00 €. 
III.
Utvrđuje se lista deficitarnih zanimanja na području Općine Bistra u školskoj/akademskoj godini 2024./25.
Deficitarna zanimanja odnose se podjednako na muški i ženski rod.
· dvogodišnji ili trogodišnji srednjoškolski program: 
· zidar, 
· tesar,
· fasader, 
· elektroinstalater, 
· slastičar,
· kuhar,
· pekar,
· mesar.

· četverogodišnji srednjoškolski program:
· medicinska sestra, 
· dentalni tehničar,
· farmaceutski tehničar

· sveučilišni studij:
· medicina (isključivo liječnik),
· nastavnički smjer matematike, fizike, kemije i biologije,
· odgojitelj djece rane i predškolske dobi,
· logoped,
· farmaceut.
IV.
Za izvršenje ove Odluke zadužuju se Odsjek za razvoj i društvene djelatnosti te Odsjek za računovodstvo i financije.
V.
Ova Odluka stupa na snagu danom donošenja i objavit će se u Službenom glasniku Općine Bistra.

